b'\n_START_ARTICLE_\nKataas-taasang Pinuno ng Iran\n_START_PARAGRAPH_\nAng pwesto ng Kataas-taasang Pinuno (Persa (Persian): \xd8\xb1\xd9\x87\xd8\xa8\xd8\xb1 \xd8\xa7\xd9\x86\xd9\x82\xd9\x84\xd8\xa7\xd8\xa8, Rahbare Enqel\xc4\x81b, "Pinuno ng Himagsikan", o \xd9\x85\xd9\x82\xd8\xa7\xd9\x85 \xd8\xb1\xd9\x87\xd8\xa8\xd8\xb1\xdb\x8c, Maqame Rahbari, "Kapangyarihang Pampamunuan") ay itinatag ng saligang batas ng Republikang Islamiko ng Iran bilang pinakamataas na kapangyarihang pampolitika at panrelihyon sa bansa, sang-ayon sa konsepto ng vel\xc4\x81yat-e faqih. Ang titulong "Kataas-taasang" Pinuno (Persa (Persian): \xd8\xb1\xd9\x87\xd8\xa8\xd8\xb1 \xd9\x85\xd8\xb9\xd8\xb8\xd9\x85, Rahbare Mo\xe2\x80\x98azzam) ay ginagamit bilang tanda ng galang, bagaman hindi ito nakasaad sa Saligang Batas._NEWLINE_Sa kasalukuyan si Ali Kh\xc4\x81mene\xe2\x80\x99i ang Kataas-taasang Pinuno ng Iran.'